Tasibaha

Tasibaha nyɛla binshɛɣu din pahi Musulinnima jɛma niɛma ni. Di nyɛla din sɔŋdi Musulimnima ni kalinli bɛ Naawuni yɛla teebu ni.

 Piligu 
Tasibaha nyɛla binshɛli din sɔŋdi Musulinnima ka bɛ tooi baŋdi kalinli bɛ Naawuni yɛla teebu ni. Di zooya pam ka di kalinli yiɣisi kɔbiga yinika (99). Tɔ amaa bɛ tooi maani shɛŋa ka ŋa kalinli yiɣisi pihita ni ata (33). Musulimnima pam tooi vɔri tasibaha la bɛ yi puhi jiŋli naai. Shɛb' gba tooi vɔri li saha shɛŋa dabam n-teeri Naawuni yɛla. Bɛ yi vɔri tasibaha, bɛ boonila Naawuni yuli n-simsiri O, m-paɣiri O, n-tibigir' O yuli, m-bɔri gaafara O sani, bee n-niŋdi salaati n-tiri Anabi Muhammad (tibiginsim ni naani be o zuɣu).

 Taarihi 
Tasibaha vɔbu pilila anabi Mahammad zaamani. dobin' paɣiri ka bɛ daa tura m-mali vɔra. Amaa ti ni ʒi saha shɛli ŋɔ, tasibaha tubu ni di vɔbu niŋla bayana tum yuun' kɔbisiyɔbu din gari la. 

 Balibu 
Binyɛra balibu pam ka bɛ mali turi tasibaha. Shɛli beni n-nyɛ zaɣu, ka shɛli mi nyɛ gbambila, shɛŋa mi ŋan nyɛ kalo laasabu. Di ni tooi lahi nyɛ zaɣ'piɛlli, ʒee, sabinli, nuɣuso, dozim, vakahili, ni ŋan pahipahi.

 Di Tuma 
Di sɔŋdi Musulinnima, ballee afanima ka bɛ tooi baŋdi kalinli bɛ Naawuni yɛla teebu polo. 

 Kundivihira 

Pubu: Musulinsi